*A black background with white text

Description automatically generated*

# A: MACHNAMH

|  |
| --- |
| **Paráid na maidine** |
|  |
| Meánleibhéal 2 (B2) |

Beidh tú ag féachaint ar ball ar mhír faoin bparáid is luaithe in Éirinn ar Lá Fhéile Pádraig. Bí ag obair leis an duine in aice leat agus pléigí na ceisteanna le chéile.

1. An mbaineann tú féin sult as Lá Fhéile Pádraig? Cén fáth?
2. Féach ar Bhanna Fífeanna agus Drumaí an Daingin [anseo](https://www.youtube.com/watch?v=TECDC1oN550) agus freagair na ceisteanna:
3. An maith leat an cineál sin ceoil? Cén fáth?
4. Cén t-am atá sé san fhíseán, dar leat?
5. An bhfuil a fhios agat cén fáth a bhfuil siad ag máirseáil ag an am sin? Tabhair buille faoi thuairim.

(Ná bí buartha mura bhfuil a fhios agat anois; beidh an t-eolas sin sa mhír ar ball.)

A pot of gold coins and a hat

AI-generated content may be incorrect.A group of people walking in a tunnel

AI-generated content may be incorrect.

1. Cad atá ar eolas agat faoi Chogadh na Talún (*The Land War*) in Éirinn?

# B: FOCLÓIR

1. Beidh na focail thíos le cloisteáil sa mhír ar ball. An féidir leat na leaganacha Gaeilge a aimsiú anois sula bhféachfaidh tú ar an mír? Bain úsáid as [www.focloir.ie](http://www.focloir.ie/) chun cuidiú leat, más gá.

|  |  |
| --- | --- |
| 1. *countrywide* |  |
| 1. *to celebrate* |  |
| 1. *long-standing, established* |  |
| 1. *gatherings, get-togethers* |  |
| 1. *sunrise* |  |
| 1. *sunset* |  |
| 1. *that will escape, get away* |  |
| 1. *boost, cheer* |  |
| 1. *curfew* |  |
| 1. *luck of the devil* |  |

1. Féach ar an mír den chéad uair agus aimsigh na focail thuas inti. An raibh na focail chéanna agat féin? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Cuir na hairde thíos in abairtí leana mbrí a léiriú.

|  |  |
| --- | --- |
| ó dheas |  |
| ó thuaidh |  |
| soir |  |
| siar |  |

1. Cén Béarla atá ar na damhsaí seo?

|  |  |
| --- | --- |
| seanmháirseálacha |  |
| sleamhnáin |  |
| polcaí |  |

# C: TUISCINT

1. Bí ag obair leis an duine in aice leat. Féachaigí ar an mír arís agus breacaigí síos na pointí eolais is tábhachtaí ón mír. Caithfidh sibh achoimre ghearr a scríobh ar an méid a dúradh. Bíodh na pointí eolais thíos san áireamh san achoimre:

|  |
| --- |
| * An lá speisialta: |
| * Cur síos ar an bparáid: |
| * Cúlra na paráide: |
| * Cleachtadh don ócáid: |
| * An cineáil ceoil agus damhsa: |
| * An méid a cheapann na daoine áitiúla faoin ócáid: |
| * An aimsir: |

A group of people marching in a parade

AI-generated content may be incorrect.

1. Dún do chuid nótaí ar fad agus tabhair achoimre ó bhéal ar ábhar na míre don duine in aice leat. Ná féach ar aon nótaí!

# D: FEASACHT TEANGA

## 1: Cruinneas gramadaí (an tuiseal ginideach + aidiacht)

1. Bain amach na lúibíní thíos agus cuir an fhoirm cheart den ainmfhocal sna bearnaí:

ar fud (Éire) \_\_\_\_\_\_\_\_\_\_\_\_\_\_\_ ar fud (an domhan) \_\_\_\_\_\_\_\_\_\_\_\_\_\_\_

Cogadh (an Talamh) \_\_\_\_\_\_\_\_\_\_\_\_\_\_\_ luí (an ghrian) \_\_\_\_\_\_\_\_\_\_\_\_\_\_\_

muintir (an Daingean) \_\_\_\_\_\_\_\_\_\_\_\_\_\_\_ breacadh (an lá) \_\_\_\_\_\_\_\_\_\_\_\_\_\_\_

Arm (an Bhreatain) \_\_\_\_\_\_\_\_\_\_\_\_\_\_\_ ó thaobh (an aimsir) de \_\_\_\_\_\_\_\_\_\_\_\_\_\_\_

1. Bain amach na lúibíní sna samplaí thíos agus cuir an fhoirm cheart de gach ainmfhocal agus de gach aidiacht sa tuiseal ginideach uatha. Tá samplaí tugtha mar threoir ach téigh go dtí <https://www.teanglann.ie/ga/gram> leis an bhfoirm cheart den aidiacht a sheiceáil mura bhfuil tú cinnte.

ar fud an domhain **mhóir** ar fud na cathrach **móire**

(domhan = ainmfhocal firinscneach) (cathair = ainmfhocal baininscneach)

cúlra (an cailín ciúin) \_\_\_\_\_\_\_\_\_\_\_\_\_\_\_\_\_\_\_\_\_

clú (an fear santach) \_\_\_\_\_\_\_\_\_\_\_\_\_\_\_\_\_\_\_\_\_

mála (an bhean ardnósach) \_\_\_\_\_\_\_\_\_\_\_\_\_\_\_\_\_\_\_\_\_

in aice (an doras glas) \_\_\_\_\_\_\_\_\_\_\_\_\_\_\_\_\_\_\_\_\_

muintir (an Bhreatain Bheag) \_\_\_\_\_\_\_\_\_\_\_\_\_\_\_\_\_\_\_\_\_

fuacht (an mhaidin gheal) \_\_\_\_\_\_\_\_\_\_\_\_\_\_\_\_\_\_\_\_\_

topaic (an leabhar suimiúil) \_\_\_\_\_\_\_\_\_\_\_\_\_\_\_\_\_\_\_\_\_

teacht (an aimsir mhaith) \_\_\_\_\_\_\_\_\_\_\_\_\_\_\_\_\_\_\_\_\_

## 2: Saibhreas teanga (an focal ‘siar’)

Mar a chonaic muid faoi **B: FOCLÓIR** is ceann de na hairde é an focal ‘siar’ ach tá go leor cialla nathacha ag an bhfocal sin freisin. Cuir na cinn thíos in abairtí lena mbrí a léiriú:

|  |  |
| --- | --- |
| i bhfad siar |  |
| siar is aniar |  |
| cuir siar |  |
| bain siar as |  |
| caith siar |  |

# E: CUMARSÁID

**1: Caint – Cad is Éireannachas ann?**

Bí ag obair leis na daoine eile i do ghrúpa agus tugaigí faoi na tascanna thíos.

1. Ag obair leat féin ar dtús, breac síos deich bhfocal a chuireann ‘Éireannachas’ in iúl, dar leatsa.
2. Cuirigí bhur bhfocail ar fad i gcomparáid agus i gcodarsnacht le chéile.
3. Roghnaígí na cúig fhocal is fearr as na focail ar fad a chuireann ‘Éireannachas’ in iúl, dar libh, agus cuirigí na focail sin os comhair an ranga. Caithfidh sibh an chúis ar roghnaigh sibh na focail sin a mhíniú do na grúpaí eile.
4. *A cartoon of a clover wearing a hat

   AI-generated content may be incorrect.*Samhlaigh go bhfuil aithne agat ar dhuine as tír eile a bhfuil post faighte aici i mBaile Átha Cliath. Tá sé i gceist aici féin agus ag a teaghlach bogadh anseo óna dtír dhúchais. Cén chomhairle a chuirfeá uirthi a chabhródh léi socrú isteach agus saol maith a bheith aici anseo. Bíodh 5 phointe agaibh.
5. Pléigí na ceisteanna thíos i ngrúpaí arís:

* Deirtear gur daoine cairdiúla iad na hÉireannaigh. An aontaíonn tú leis an tuairim sin? Cén fáth?
* An bhfuil aon steiréitíopa de na hÉireannaigh a chuireann isteach ort? Cad é agus cad chuige a gcuireann sé isteach ort?

A pot of gold coins and a hat

AI-generated content may be incorrect.

## 2: Scríobh

Cum roinnt abairtí a dhéanann cur síos ar cad is Éireannachas ann. Is leor 8 – 10 gcinn.

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

# AN SCRIPT

**Eimear Ní Chonaola**

Ó cheann ceann na tíre, chruinnigh daoine la chéile i mbailte beaga agus móra, i gcathracha ar fud na hÉireann agus ar fud an domhain mhóir, go deimhin, le ceiliúradh a dhéanamh ar Lá Fhéile Pádraig – lá mór na nGael. Is ó dheas sa Daingean, i gCorca Dhuibhne, a thosós[[1]](#footnote-2) muid tráthnóna, áit a raibh an pharáid is luaithe in Éirinn. Traidisiún é seo atá seanbhunaithe agus a théann siar chomh fada le Cogadh na Talún, nuair a chuir na húdaráis cosc ar thionóil phoiblí[[2]](#footnote-3) idir éirí agus luí na gréine.

**Seán Mac an tSíthigh**

Níl aon bhaol go n-éalóidh an mhaidin ar mhuintir an Daingin. An pharáid is luaithe in Éirinn faoi lán seoil roimh bhreacadh an lae, ardú croí sa dorchacht le ceol fífe agus druma. Traidisiún é seo a théann siar go dtí na 1870idí.

**Fear sa bhanna ceoil**

Tá sé ag dul siar go dtí aimsir Chogadh na Talún nuair a bhí cuirfiú ar an mbaile ag an RIC (*the Royal Irish Constabulary* – Constáblacht Ríoga na hÉireann) agus Arm na Breataine agus maidir leis an gcuirfiú, ní fhéadaidís dul amach idir breacadh an lae agus dul faoi na gréine *so* d’imíodar amach roimis[[3]](#footnote-4) bhreacadh an lae.

Leanadh ar aghaidh ó shin leis seo. Ní raibh mé ann an chéad uair ach tá mé anseo inniu ar aon nós.

**Seán Mac an tSíthigh**

Le blianta beaga anuas tá spéis mhór á léiriú sa bhanna ceoil ag ceoltóirí óga.

**Ceoltóir óg sa bhanna ceoil**

Is breá linn an mhaidin seo mar bíonn spórt agus spraoi againn. Ar feadh cúpla seachtain bíonn cúpla cleachtadh againn in *O’Flaherty’s* roimh an lá agus ansin ar an lá beidh muid réidh.

**Aoife Ní Ghrainbhéil**

An ceol atá againn, is dócha, tá meascán de rudaí ann – seanmháirseálacha agus sleamhnáin, polcaí agus rudaí mar sin ach, téann an ceol siar i bhfad, is dócha, chomh maith. Inniu an t-aon mhaidin amháin go ndéanaimid Lá Fhéile Pádraig agus is iontach an rud é sin *because* téann sé an-ard agus bíonn sé ana-dheacair[[4]](#footnote-5) agus *so* táimid *actually* ag cleachtadh don lá seo.

**Bean sa lucht féachana**

Tá sé go haoibhinn ar fad agus bhí an t-ádh dearg linn, ó thaobh aimsire de, ní fhéadfaimis maidin níos deise a fháil. Tá spiorad ann agus tá daoine sásta ceiliúradh le chéile agus leanúint leis an traidisiúin, is dócha, níos mó ná aon ní.

**Seán Mac an tSíthigh**

Seán Mac an tSíthigh, Nuacht TG4 sa Daingean.

# NÓTAÍ & FREAGRAÍ

### A: MACHNAMH

Cleachtadh gearr cainte é seo chun tús a chur le rang bríomhar ina mbeidh na foghlaimeoirí ag féachaint ar mhír nuachta, ag déanamh cleachtaí cluastuisceana agus ag comhrá faoi thopaic a bhaineann leis an mír ansin. Tabhair tamall do na foghlaimeoirí na ceisteanna a phlé ina mbeirteanna ar dtús sula bpléifidh tusa na ceisteanna leis an rang iomlán.

### B: FOCLÓIR

1. Freagraí:

|  |  |
| --- | --- |
| 1. *countrywide* | ó cheann ceann na tíre |
| 1. *to celebrate* | ceiliúradh a dhéanamh |
| 1. *long-standing, established* | seanbhunaithe |
| 1. *gatherings, get-togethers* | tionóil |
| 1. *sunrise* | éirí na gréine, breacadh an lae |
| 1. *sunset* | luí na gréine, dul faoi na gréine |
| 1. *that will escape, get away* | go n-éalóidh |
| 1. *boost, cheer* | ardú croí |
| 1. *curfew* | cuirfiú |
| 1. *luck of the devil* | an t-ádh dearg |

1. Déan plé ar na focail a bhí acu féin. B’fhéidir go raibh leagan eile acu de na focail.
2. Féach:

|  |  |
| --- | --- |
| ó dheas | Beidh mé ag dul ó dheas go dtí an Daingean ag an deireadh seachtaine. |
| ó thuaidh | An t-oileán is faide ó thuaidh in Éirinn. |
| soir | Chuaigh siad soir go Baile Átha Cliath ansin. |
| siar | Tá Sligeach 30km siar uainn. |

1. Freagraí:

|  |  |
| --- | --- |
| seanmháirseálacha | *old marches* |
| sleamhnáin | *slides* |
| polcaí | *polkas* |

### C: TUISCINT

Féach ar an script.

### D: FEASACHT TEANGA

## 1: Cruinneas gramadaí (an tuiseal ginideach + aidiacht)

1. Freagraí:

ar fud na hÉireann ar fud an domhain

Cogadh na Talún luí na gréine

muintir an Daingin breacadh an lae

Arm na Breataine ó thaobh na haimsire de

1. Freagraí:

cúlra (an cailín ciúin) cúlra an chailín chiúin

clú (an fear santach) clú an fhir shantaigh

mála (an bhean ardnósach) mála na mná ardnósaí

in aice (an doras glas) in aice an dorais ghlais

muintir (an Bhreatain Bheag) muintir na Breataine Bige

fuacht (an mhaidin gheal) fuacht na maidine gile

topaic (an leabhar suimiúil) topaic an leabhair shuimiúil

teacht (an aimsir mhaith) teacht na haimsire maithe

## 2: Saibhreas teanga (an focal ‘siar’)

Freagraí:

|  |  |
| --- | --- |
| i bhfad siar | *way back, far back* |
| siar is aniar | *backwards and forward; toing and froing* |
| cuir siar | *postpone* |
| bain siar as | *surprise, astonish* |
| caith siar | *knock back, polish off food or drink* |

### E. CUMARSÁID

## 1: Caint

Léigh trí na treoracha agus na ceisteanna ar fad leis na foghlaimeoirí le bheith cinnte go dtuigeann siad gach rud agus go dtuigeann siad cad atá le déanamh. Bí ag siúl timpeall ag cuidiú leo le linn na cainte.

## 2: Scríobh

Caithfidh siad 8-10 n-abairt a scríobh ar cad is Éireannachas ann.



1. ‘a thosós’ = a thosóidh [↑](#footnote-ref-2)
2. ‘tionólacha poiblí’ a dúradh [↑](#footnote-ref-3)
3. roimis = leagan canúnach de ‘roimh’ [↑](#footnote-ref-4)
4. ‘an-deacair’ a scríobhtar sa Chaighdeán Oifigiúil [↑](#footnote-ref-5)